Antony Blinken
Antony John Blinken (rođen 16. aprila 1962) je američki pravnik, vladin službenik i diplomat, 71. i trenutni državni sekretar SAD-a. Bio je zamjenik savjetnika za nacionalnu sigurnost od 2013. do 2015. i zamjenik državnog sekretara od 2015. do 2017. pod predsjednikom Barackom Obamom. Blinkena je predsjednik Joe Biden izabrao za svog kandidata za mjesto državnog sekretara, a Senat Sjedinjenih Američkih Država potvrdio ga je 26. januara 2021. rezultatom glasanja 78:22 u korist Blinkena. Za vrijeme Clintonove administracije, Blinken je služio u State Departmentu i na visokim pozicijama u osoblju Vijeća za nacionalnu sigurnost. Od 2009. do 2013. godine, Blinken je bio zamjenik pomoćnika predsjednika i savjetnik za nacionalnu sigurnost potpredsjednika.